stanford-oval/wikipedia huggingface dataset:
צבא הקיסרות הגרמנית במלחמת העולם הראשונה
פעילות הצבא במלחמה > החזית הבלקנית

לא רק בחזית המזרחית התאכזבו הגרמנים מהאוסטרים. אלו האחרונים גם נכשלו כישלון מוחץ בטיפול בממלכת סרביה שלוש פלישות אוסטריות לתחומי סרביה נהדפו, והאוסטרים ספגו אבדות כבדות. קצינים גרמנים נהגו לומר במרמור שהאוסטרים אינם בעלי ברית, אלא פגר מת, שהם הגרמנים כבולים אליו. ב-7 באוקטובר 1915 פתחה הארמייה הגרמנית ה-11 בשיתוף פעולה עם הארמייה האוסטרו הונגרית השלישית בפלישה לסרביה. במקביל נכנסה גם ממלכת בולגריה למלחמה ופלשה לסרביה, ותוך זמן קצר נאלצו הסרבים להתחנן לעזרה מבני בריתם. ראש ממשלת יוון אלפתריוס וניזלוס, שצידד במדינות ההסכמה, הציע לסרבים שימוש בנמל סלוניקי. צרפת ובריטניה ניסו להשפיע על ממלכת רומניה להיכנס למלחמה לצדן, הן כהיענות לבקשת הסרבים והן כדי לבודד את האימפריה העות'מאנית. כוח חלוץ צבאי אנגלו-צרפתי בפיקודו של הגנרל מוריס סראי נחת בחופי סלוניקי ב-5 באוקטובר 1915 ומיהר לנוע צפונה לגבולות סרביה. הכוחות הגיעו באיחור והיו קטנים מדי מאחר שהצבא היווני לא שלח כוחות עזר.
הסרבים לא יכלו לעמוד במתקפה המשולבת הגרמנית-בולגרית בשתי חזיתות והמערכה על סרביה הוכרעה. הסרבים החלו בנסיגה עם מרבית צבאם, הנהגתם הפוליטית ועשרות אלפי פליטים דרך אלבניה לאי קורפו, עניין שאילץ את הכוח האנגלו-צרפתי לסגת לכיוון סלוניקי ולייצב קו מגננה סביב העיר. ב-2 בדצמבר 1915 נפלה בלגרד ללא קרב בידי הארמייה השלישית האוסטרו-הונגרית, וב-25 בדצמבר נכבשה מונטנגרו. 90,000 סרבים נהרגו בקרבות וכ-70,000 נפלו בשבי. לאי קורפו הגיעו כ-125,000 סרבים. קווי הרכבת בין ברלין לאיסטנבול היו כעת ישירים ובשליטה מלאה של מעצמות המרכז. בינואר 1916 החילו האוסטרו-הונגרים משטר צבאי בסרביה ובמונטנגרו והפעילו יחידות ז'נדרמריה להשלטת סדר.
לקריאה נוספת

ברברה טוכמן, אוגוסט 1914, הוצאת מערכות, 1964.
דן ון דר ואט, אמדן. סיפורה של סיירת, הוצאת משרד הביטחון, 1988.
סירל פולס, מלחמת העולם הראשונה, תל אביב, הוצאת מערכות, 1981.
מקס הייסטינגס, פורענות 1914 אירופה יוצאת למלחמה, מודן הוצאה לאור. (הספר בקטלוג ULI)
הערות שוליים

↑  אלימור מקבת, טייסים יהודים בחיל האוויר הגרמני במלחמת העולם הראשונה, ספריית מעריב, 2012. עמ' 302.
↑  אלימור מקבת, טייסים יהודים בחיל האוויר הגרמני במלחמת העולם הראשונה, ספריית מעריב, 2012. עמ' 303.
↑  Rosinski, Herbert, The German Army, London, Hogarth, 1939
↑  יהודה ואלך, תוכנית שליפן, זמנים חוברת 3, עמ' 74-62.
1 2  מיכאל הרסגור ואהוד פוקס, רגעים היסטוריים ורגעים היסטריים, הוצאת דביר, 2010, עמ' 118.
↑  סיריל פולס, מלחמת העולם הראשונה, הוצאת מערכות, 1981. עמ' 73.
↑  מקס הייסטינגס, פורענות: 1914, אירופה יוצאת למלחמה, הוצאת מודן, 2014. עמ' 470.
↑  Peter Simkins, Geoffrey Jukes, Michael Hickey, The First World War: The War to End All Wars, 2003, Osprey Publishing p 195
↑  קרב גומבינן באתר firstworldwar.com
↑  סיריל פולס, מלחמת העולם הראשונה, הוצאת מערכות, 1981. עמ' 59.
↑  הקרב הראשון על האגמים המזוריים באתר firstworldwar.com
↑  דורון ארזי, ‏מודיעין האלחוט של הצבא הגרמני, מערכות 327, דצמבר 1992, עמ' 27
↑  טאקר, ספנסר, אנציקלופדיה לתולדות מלחמת העולם הראשונה, "חזית סלוניקי במלחמת העולם הראשונה", הוצאת ABC-CLIO, ארצות הברית, 2005, עמודים 1044 - 1045 (באנגלית).
↑  Nigel Thomas ,Dušan Babac, Darko Pavlović, "Armies in the Balkans 1914-18, Osprey publishing, Great Britain ,2001, pages 4–8, 19-23", באתר גוגל ספרים (באנגלית).
שכיר חרב שחור (אסקרי) בצבא הקיסרות הגרמנית
הלמוט פון מולטקה הצעיר (על הסוס מימין) סוקר תמרונים צבאיים יחד עם וילהלם השני, קיסר גרמניה (על הסוס משמאל)
תוכנית שליפן (אדום - גרמנים, כחול התקפה צרפתית צפויה)
פרשים גרמנים בהתקפה. תמונה מ-1912
צפלין גרמני מפציץ את העיר אנטוורפן
חיילים גרמנים בצרפת.
חייל גרמני חבוש שטאלהלם בחזית המערבית.
הגנרלים הגרמנים הינדנבורג (משמאל) ולודנדורף במהלך המערכה ברוסיה
מעליות קנאל דו סנטר

ארבע המעליות בקנאל דו סנטר וסביבתן
מעלית אודג-גני
המעלית בטייה
התעלה ומעלית טייה
מעליות הסירות בקנאל דו סנטר (בצרפתית: Ascenseurs à bateaux du Canal du Centre) הן ארבע מעליות הידראוליות לכלי שיט הנמצאות בסמוך לעיר לה לובייר (La Louvière) במחוז אנו, בתעלה שמקשרת בין אגני הניקוז של נהרות המז והסכלדה. בקטע הסמוך לעיר לה לובייר, שאורכו כשבעה קילומטרים, ההבדלים בגובה הטופוגרפי לאורך התעלה הם של 66.2 מטר.
המעלית הראשונה על התעלה הוקמה בשנת 1888 ושלוש האחרות נבנו ב-1917. בשנת 1998 הוכרזו ארבע המעליות כאתר מורשת עולמית.
היסטוריה

מאז שנתגלו מרבצי פחם במחוז אינו בסוף המאה ה-12, נעשו מאמצים לשפר את דרכי התעבורה באזור. הרעיון לחפור תעלה שתקשר את אזור העיר מונס עם נהר הסכלדה, הועלה לראשונה על ידי הצרפתים שקבלו את החזקה באזור בשנת 1655, אך התוכניות לא יצאו אל הפועל עד תחילת המאה ה-19, עת נחפרו מספר תעלות ברחבי בלגיה, ואשר חיברו את מונס דרומה לפריז, ואת שרלרואה צפונה אל בריסל. הקטע החסר היחיד ברשת תעלות זו היה זה שבין מונס לשרלרואה. חפירתו קטע תעלה זה, שנודע לימים כ"קנאל דו סנטר" (Canal du Centre - "תעלת המרכז") אושרה על ידי נפוליאון בשנת 1810, ועקב כך נפתחו דיונים ארוכים בין מהנדסים בלגים, הולנדים וצרפתים על הנתיב הרצוי והשיטות המועדפות להקמת המיזם. שתי הבעיות העיקריות שניצבו בפני המתכננים היו כמות המים הזמינה הקטנה והפרש גבהים של 89.46 מטרים בין שתי הערים, הפרש שעיקרו היה בחלקה העליון של התעלה סמוך למונס. ברי היה שבקטע זה יהיה צורך בהקמת מעליות. ב-1871 התערבה ממשלת בלגיה במיזם והחליטה לממנו, וסמוך לאחר מכן הוחלט להקים ארבע מעליות מדגם בריטי שנודעו בחסכנותן במים. מהנדסים בלגים נשלחו לאנגליה כדי ללמוד את השיטה שיושמה לראשונה בתעלת טרנט ומרזי (Trent and Mersey Canal), שהוקמה בין השנים 1872-1875, וב-1884 הוחלט באופן סופי על חפירתה של קנאל דו סנטר.
הקמת המעלית הראשונה באודן-גני הסתיימה בחודש אפריל 1888, והיא נחנכה על ידי לאופולד השני, מלך הבלגים ב-4 ביוני 1888. הקטע הראשון של התעלה עצמה הושלם רק ב-1892, והקמת יתר הקטעים ושלוש המעליות האחרות החלה רק ב-1909. עם כיבוש בלגיה בידי גרמניה במלחמת העולם הראשונה נמשכו עבודות ההקמה, שכן הגרמנים ייחסו לתעלה חשיבות אסטרטגית, והמיזם כולו הסתיים באוגוסט 1917. החל ב-1957 הוקמה תעלה חלופית מקבילה לקנאל דו סנטר ובה מעלית מודרנית, אשר אפשרה לסירות במשקל מרבי של 1,350 טון לנוע לאורכה (במפה מסומנת בכחול כהה). התעלה הקיימת שבה שוכנות ארבע המעליות, ושהסירות הגדולות ביותר שהיו יכולות לנוע בה היו במשקל כולל של עד 300 טון, הפכה לכאורה למיותרת. הרשויות שקלו את הריסת התעלה כולה או חלקים ממנה, ולבסוף, מסיבות כלכליות הוחלט להותירה במצבה, והיא תוחזקה על בסיס קבוע כאתר נופש ותיור. עם זאת רק קטע של כשבעה קילומטרים מהתעלה פתוח כיום לתנועת סירות.
התעלה והמעליות כיום

הקטע המוכרז של התעלה באורך של שבעה קילומטרים משתרע בין מעלית מס' 4 בטייה למעלית מס' 1 באודן-גני הנמצאת בפאתי לה לובייה. המים לתעלה מגיעים מנחל סמוך, אך הספיקה היומית היא של 12,000 מטר מעוקב בלבד. רוחבה של התעלה בקטעיה הישרים הוא 10.55 מטר, ובעיקולים היא רחבה יותר. עומקה הוא בדרך כלל 2.4 מטר. הסירות העושות בה שימוש אינן חורגות ממשקל של 360 טון, מאורך כולל של 40.5 מטר ומשקיעה של עד 2.1 מטר. העיצוב הסביבתי של גדות התעלה החל בשנת 1911 עם נטיעת עצים ממינים מסוימים לאורכה, וממינים אחרים בסמוך למעליות. רוב העצים כיום הם עצי אלון ואדר. בעבר שכנו שישה גשרי הרמה מעל לתעלה. ארבעה מהם שרדו כיום ושניים שוכנים באזור המוכרז. הם עשויים ממשטחים נעים המאוזנים על ידי משקולות. עוד שוכנים בשטח המוכרז שני גשרים מסתובבים, לוקר נוסף סמוך לטייה, המבנים המאחסנים את המערכות ההידראוליות ומבנים המשמשים את עובדי התעלה.
המעליות בנויות מזוגות של תאים המחוברים זה לזה באופן הידראולי, כך שכשהאחד עולה מעלה, יורד האחר מטה, והם מאזנים זה את זה. התאים עשויים מלוחות פלדה ונתמכים על ידי קונסטרוציות. בכל אחד מצדדיהם מותקנים שערי פלדה אטומים בעזרת גומי. המים בכל תא שוקלים 598 טון כאשר המפלס בהם הוא המפלס בתעלה (2.4 מטר). כאשר לאלה נוסף משקל הסירה הממוצעת (296 טון) ושכבת מים נוספת בגובה של 30 ס"מ, השוקלת 74 טון המוזרמת אל התא העליון, הוא יחל לשקוע וירים בה בעת את התא התחתון. כדי לספק אנרגיה למיכון ההידראולי ולהפעלת השערים, הותקנו זוג טורבינות בכל מעלית, ואלה מונעות על ידי זרימת המים הבאים ממעלה התעלה. ארבע המעליות ומאפיינהן הם כדלקמן:
| מפה | שם (צרפתית) | שם (עברית) | מיקום | הפרש גבהים |
| --- | --- | --- | --- | --- |
| 1 | Houdeng-Goegnies | אודג-גני | 50°29′15″N 4°10′33″E﻿ / ﻿50.4875°N 4.1758°E﻿ / 50.4875; 4.1758 | 15.40 מטר |
| 2 | Houdeng-Aimeries | אודג-אמרי | 50°28′57″N 4°08′32″E﻿ / ﻿50.4826°N 4.1423°E﻿ / 50.4826; 4.1423 | 16.93 מטר |
| 3 | Strépy-Bracquegnies | סטרפי-ברקני | 50°28′53″N 4°08′14″E﻿ / ﻿50.4813°N 4.1373°E﻿ / 50.4813; 4.1373 | 16.93 מטר |
| 4 | Thieu | טייה | 50°28′17″N 4°05′40″E﻿ / ﻿50.4714°N 4.0945°E﻿ / 50.4714; 4.0945 | 16.93 מטר |
מיכאל וקסמן

מיכאל וקסמן (1922 - 16 במאי 1941) היה איש אצ"ל, שהוצא להורג על ידי הארגון מחשש שהוא מלשין על המחתרת בפני משטרת המנדט.
קורות חייו

מיכאל וקסמן נולד בפולין בשנת 1922. עלה לארץ ישראל והצטרף לאצ"ל בשנת 1933.
האצ"ל הציב את וקסמן למחלקת המודיעין של הארגון תחת פיקודו של ישראל פריצקר. במחלקת המודיעין יצר וקסמן קשרים בין הבולשת הבריטית למחלקת המודיעין של האצ"ל, כדי להשיג מידע על פעילות הקומוניסטים בארץ וכן כדי לנסות לדלות מידע על הנעשה בבולשת.
באפריל 1941 תפסה המשטרה הבריטית מחסן נשק של האצ"ל בבת ים, ובארגון חשדו בווקסמן במסירת המידע על המחסן לבריטים. הוא נורה בגבו מאקדח שלוש פעמים על ידי איש האצ"ל דוד רוזנצוייג, בפינת הרחובות בצלאל והמלך ג'ורג' בתל אביב ב-16 במאי 1941. הוא נקבר בבית העלמין נחלת יצחק.
הרוצח נתפס על ידי עוברים ושבים והובא לדין. הוא היה מיוצג על ידי עורך הדין אשר לויצקי. בבית המשפט הציג עצמו כפועל במפעל לממתקים, הציג פנקס חבר של מפא"י והכחיש כי הוא בכלל רוויזיוניסט. אנשי האצ"ל הטילו אימתם על העדים והאיש זוכה מחוסר הוכחות והובא למעצר, במחנה המעצר במזרעה, על סמך חוקי החירום שהיו אז. משם הועבר ללטרון וגורש, יחד עם 251 חברי אצ"ל, לאריתריאה. שבע שנים היה עצור. חזר לישראל רק אחרי הקמת המדינה.
הרקע להריגתו

מאז 1939 עברה התנועה הרוויזיוניסטית זעזועים רבים. דוד רזיאל ואברהם שטרן נאבקו זה בזה על הנהגת התנועה. רעיון שיתוף הפעולה עם הבולשת לא בא אלא כדי שדוד רזיאל יוכל להשתחרר מן המעצר בו היה נתון אז. ישראל פריצקר היה משוכנע כי רעיון שיתוף הפעולה עם הבולשת הבריטית מבטא את הקו של דוד רזיאל אך היה באצ"ל מי שסבר כי פריצקר ומיכאל ווקסמן הגדישו את הסאה ומכאן בא הרעיון להורגם (פריצקר הוצא להורג בידי לח"י בספטמבר 1943).
לקריאה נוספת

ספר תולדות ההגנה - כרך 3,חלק 1 - דף 483 הוצאת עם עובד
Nachman Ben-Yehuda, Political Assassinations by Jews: A Rhetorical Device for Justice, State University of New York Press, 1992, page-163
דן יהב, דמו בראשו: רציחות פוליטיות והוצאות להורג על ידי יהודים בתקופת היישוב (1948–1917), הוצאת המחבר 2010.
דמיטרי בוסוב

| --- | --- |
אין תמונה חופשית
 לידה:  27 במרץ 1968 ברנאול, מחוז אלטאי, רוסיה הסובייטית, ברית המועצות
 התאבד:  6 במאי 2020 (בגיל 52) כפר אוסובו, מחוז מוסקבה, רוסיה
 מדינה:  ברית המועצות, רוסיה 
 מקום קבורה:  בית הקברות טרויקורובסקויה 
 השכלה:  האוניברסיטה הטכנית הממלכתיתהמוסקבאית על שם באומן
 מספר צאצאים:  4 
 
דמיטרי בוריסוביץ' בוסוב (27 במרץ 1968, ברנאול – 6 במאי 2020, אוסובו, מחוז מוסקבה, רוסיה) היה יזם רוסי. מייסד, בעל שליטה ויו"ר דירקטוריון קבוצת אלטק. הנכסים העיקריים של דמיטרי בוסוב היו – קבוצת Sibanthracite וחברת הניהול VostokUgol. משנת 2008 עד 2020, הוא היה ראש חבר הנאמנים של מועדון ההוקי קרח סיביר נובוסיבירסק.
בשנת 2020 דורג במקום ה-86 בדירוג אנשי העסקים העשירים ברוסיה של פורבס עם הון מוערך של 1.1 מיליארד דולר.
ביוגרפיה

דמיטרי בוריסוביץ' בוסוב נולד ב-27 במרץ 1968 בברנאול. אביו היה ראש סדנה במפעל טרנסמש, ובהמשך – המשנה למנכ"ל מפעל קריסטל. אמו הייתה מורה לאנגלית, פרופסור באוניברסיטה במוסקבה.
בשנת 1991 סיים את לימודיו בהצטיינות בפקולטה לאלקטרוניקה של רדיו וטכנולוגיית לייזר על שם באומן. למד כלכלה. לאחר סיום לימודיו באוניברסיטה הטכנית של מוסקבה נכנס לעסקי האלומיניום.
התאבד בירייה מאקדח גלוק 19 בגיל 52 בליל 6 במאי 2020 באחוזתו בכפר אוסובו הסמוך למוסקבה, שם התגורר.
קריירה

בשנת 1991 הקים את AOIF PIF, הנציגות במוסקבה של מפעל קריסטל, שם עבד במשך שנתיים כסגן מנהל ואחר כך כמנהל. בשנת 1993 התמנה לנשיא חברת Polyexport LLP.
מאז 1995 היה מנהל לשכת הייצוג במוסקבה של קבוצת טרנסוורלד (אז נקראה סחורות טרנסוורלד).
בשנים 1997–2000 היה אחד מבעלי המניות וחברי הדירקטוריון של מפעל האלומיניום של קרסנויארסק (KrAZ).
בשנת 2000 מכר את מניותיו ב-KrAZ. לאחר מכן, הוא לקח פרויקטים של השקעות ברוסיה, בראש קבוצת אלטק, ומאז 2005 הוא הפך ליו"ר הדירקטוריון. בין הפרויקטים שעודד ניתן למנות איחוד ומכירה נוספת בשנת 2006 לחברת Renova של מפעלי האלקטרודות הגדולים ברוסיה. בתחילת 2004 רכשה קבוצת ALLTEK למעלה מ-20% ממניות חברת הנפט West Siberian Resources Ltd. החברה הגדילה משמעותית את הייצור, במשך 4 שנים, שווי ההון של החברה גדל פי 18, בשנת 2008 החברה התמזגה עם חברת NK Alliance .
עם כניסתו לעסקי הפחם החל ברכישת מניות ב-JSC Siberian Anthracite (חברה ממחוז נובוסיבירסק הנחשבת ליצרנית הגדולה בעולם של אנתרציט UHG), שם היה דמיטרי בוסוב יו"ר הדירקטוריון של חברת הניהול ווסטוקוגול  .
משנת 2008 ועד התאבדותו הוא היה ראש חבר הנאמנים של מועדון ההוקי סיביר  .
בשנת 2015 הוא הקים את קבוצת Blackspace של חברות באינדונזיה, לאחר שקיבל רישיונות לאתרי כריית פחם, ניקל, מנגן ובוקסיט. מאז הוא ביצע שני פרויקטים מרכזיים – פיתוח אחסון פחם במרכז קלימנטן ובניית מפעל ניקל – פראו באי קבאן באינדונזיה.
כמה כלי תקשורת ייחסו את מערכת היחסים של בוסוב עם בוריס ברזובסקי, איתו תמך ביושצ'נקו וטימושנקו במהלך מערכת הבחירות לנשיאות באוקראינה. בוסוב עצמו הכחיש את הדברים ואמר כי "העסק היחיד שהשתתפתי בו עם ברזובסקי היה חברת האינטרנט סיטי-ליין. הוא היה הראשון שהשקיע בזה. החברים שלי ימליאן זכארוב, דמיאן קודריאבצב ואחרים ניהלו את החברה. בשנת 1999 הם הזמינו אותי להיות משקיע משותף. בשנת 2001 מכרנו את החברה והרווחנו כהוגן".
קריירה > תיק פלילי

באפריל 2018 נפתח תיק פלילי נגד הנהגת חברת הכרייה הארקטית, בבעלות דמיטרי בוסוב, בשל ביצוע כרייה ומכירה בלתי חוקית של פחם מהמכרה בטיימירסק.
חיים אישיים

הוא היה נשוי, הותיר מאחוריו ארבעה ילדים.
הערות שוליים

↑  "Миллиардер Дмитрий Босов покончил с собой" (ברוסית). РБК. נבדק ב-2020-05-06.
↑  "Российский миллиардер совершил самоубийство". lenta.ru. נבדק ב-2020-05-06.
1 2  Мария Рожкова (2008-01-16). "«Время было такое: везде было опасно», - Дмитрий Босов, основатель и председатель правления компании «Аллтек»" (ברוסית). Ведомости.
↑  Российский миллиардер Дмитрий Босов покончил с собой
↑  «Был на взводе»: российский миллиардер найден мертвым. Миллиардер Дмитрий Босов покончил жизнь самоубийством. Gazeta.ru, 6 мая 2020
↑  Мария Рожкова (1997-10-11). "Собрание акционеров КрАЗа" (ברוסית). Коммерсантъ.
↑  Дмитрий Павлов (1997-07-29). "У Красноярского алюминиевого завода новый владелец" (ברוסית). Коммерсантъ.
↑  Дмитрий Бутрин (2001-10-16). "Усть-Илимский ЛПК ищет акционеров" (ברוסית). Коммерсантъ.
↑  Мария Черкасова (2006-03-10). "Акционеры СУАЛа взялись за электроды" (ברוסית). Коммерсантъ.
↑  "Совет директоров" (ברוסית). alltech.ru.
↑  "Дмитрий Босов выкупил часть акций украинского НЗФ" (ברוסית). Росбалт. 2005-09-12.
↑  "Компания Дмитрия Босова отказалась работать в Венесуэле" (ברוסית). РБК. 2017-07-28.
↑  "«ВостокУголь» Дмитрия Босова возьмется за добычу «арктического карбона»" (ברוסית). РБК. 2017-03-27.
↑  Анатолий Джумайло (2017-03-30). "Дмитрий Босов досыплет цинка в уголь" (ברוסית). Коммерсантъ.
↑  Светлана Бурмистрова (2018-01-12). "Босов решил создать «мировой хаб» для экспорта угольной пыли" (ברוסית). РБК.
↑  Светлана Бурмистрова, Людмила Подобедова (2019-01-31). "Компания Босова на треть снизила план добычи угля в Арктике" (ברוסית). РБК.
↑  Виталий Петлевой, Артур Топорков,Ольга Адамчук (2019-03-25). "Совладелец «Сибантрацита» попросил у Путина приоритетный доступ к БАМу и Транссибу" (ברוסית). Ведомости.{{cite web}}:  תחזוקה - ציטוט: multiple names: authors list (link)
↑  Виталий Петлевой, Александра Терентьева (2016-02-12). "Дмитрий Босов и партнеры инвестируют $250 млн в добычу угля" (ברוסית). Ведомости.
↑  "Компания «Сибантрацит» намерена приобрести «Сибирь»" (ברוסית). Sports.ru. 2008-03-14.
↑  "Руководство клуба" (ברוסית). hcsibir.ru.
↑  Ирина Мокроусова, Сергей Титов (2016-10-31). "Дело на $1 млрд: Дмитрий Босов начал бизнес в Индонезии" (ברוסית). Forbes (Россия).
↑  "ФСБ возбудила уголовное дело против руководства компании Босова" (באנגלית). РБК. 2019-04-23. נבדק ב-2019-04-24.
↑  Биография предпринимателя Дмитрия Босова
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דמיטרי בוסוב".
טעות ריבועית ממוצעת

בסטטיסטיקה, טעות ריבועית ממוצעת או שגיאה ריבועית בינונית (בראשי תיבות: שר"ב; באנגלית: Mean Squared Error או MSE) של אומד מודדת את ממוצע ריבועי ה"טעויות", כלומר ההבדל בין האומד לבין מה שנאמד. ההבדל נובע בגלל האקראיות או משום שהאומד לא לוקח בחשבון מידע שיכול לייצר אומד מדויק יותר.
טעות ריבועית ממוצעת היא מומנט מסדר שני של השגיאה, ולכן משלבת גם את השונות של האומד וגם את ההטיה שלו. עבור אומד חסר הטיה, הטעות הריבועית הממוצעת היא שונות האומד. בדומה לשונות, לשונות הריבועית הממוצעת יש אותם יחידות מדידה כמו לריבוע המידה שנאמדת. באנלוגיה לסטיית התקן, אם ניקח את השורש של הטעות הריבועית הממוצעת נקבל את שורש הטעות הריבועית הממוצעת (RMSE), אשר יש לה את אותן יחידות מידה כמו למידה שנאמדת; עבור אומד חסר הטיה, שורש הטעות הריבועית הממוצעת הוא שורש השונות, הידוע כסטיית התקן.
הגדרה ומאפיינים בסיסיים

אם  {\hat {Y}} הוא וקטור של  n ערכים חזויים, ו־ Y הוא הווקטור של הערכים האמיתיים, אזי הטעות הריבועית הממוצעת המוערכת היא:
המדד מחושב בהינתן מדגם מסוים, ותלוי בו. הטעות הריבועית הממוצעת של אומד  {\hat {\theta }} בהתייחס לפרמטר לא ידוע  \theta  מוגדרת כך:
הגדרה זו תלויה בפרמטר הלא ידוע, והטעות הריבועית הממוצעת בהקשר הזה היא תכונה של אומד. הטעות הריבועית הממוצעת שווה לסכום השונות וריבוע ההטיה של האומד או של התחזיות. במקרה של טעות ריבועית ממוצעת של אומד:
הוכחה:
{\begin{aligned}\operatorname {MSE} ({\hat {\theta }})\equiv \mathbb {E} (({\hat {\theta }}-\theta )^{2})&=\mathbb {E} \left[\left({\hat {\theta }}-\mathbb {E} ({\hat {\theta }})+\mathbb {E} ({\hat {\theta }})-\theta \right)^{2}\right]\\&=\mathbb {E} \left[\left({\hat {\theta }}-\mathbb {E} ({\hat {\theta }})\right)^{2}+2\left(({\hat {\theta }}-\mathbb {E} ({\hat {\theta }}))(\mathbb {E} ({\hat {\theta }})-\theta )\right)+\left(\mathbb {E} ({\hat {\theta }})-\theta \right)^{2}\right]\\&=\mathbb {E} \left[\left({\hat {\theta }}-\mathbb {E} ({\hat {\theta }})\right)^{2}\right]+2\mathbb {E} \left[({\hat {\theta }}-\mathbb {E} ({\hat {\theta }}))(\mathbb {E} ({\hat {\theta }})-\theta )\right]+\mathbb {E} \left[\left(\mathbb {E} ({\hat {\theta }})-\theta \right)^{2}\right]\\&=\mathbb {E} \left[\left({\hat {\theta }}-\mathbb {E} ({\hat {\theta }})\right)^{2}\right]+2(\mathbb {E} ({\hat {\theta }})-\theta )\overbrace {\mathbb {E} ({\hat {\theta }}-\mathbb {E} ({\hat {\theta }}))} ^{=\mathbb {E} ({\hat {\theta }})-\mathbb {E} ({\hat {\theta }})=0}+\left(\mathbb {E} ({\hat {\theta }})-\theta \right)^{2}\\&=\mathbb {E} \left[\left({\hat {\theta }}-\mathbb {E} ({\hat {\theta }})\right)^{2}\right]+\left(\mathbb {E} ({\hat {\theta }})-\theta \right)^{2}\\&=\operatorname {Var} ({\hat {\theta }})+\operatorname {Bias} ({\hat {\theta }},\theta )^{2}\end{aligned}}
כלומר לטעות הריבועית הממוצעת יש תכונה של אומד או סט של תחזיות במונחים של השוני שלה ושל רמת ההטיה. משום שהטעות הריבועית הממוצעת זו תחזית, טכנית זה לא משתנה מקרי, אבל היא תהיה נתונה לטעות בהערכה כאשר תחושב עבור אומד ספציפי של  \theta  עם ערך אמיתי בלתי ידוע. כלומר, כל הערכה של הטעות הריבועית הממוצעת על סמך פרמטר מוערך היא אכן משתנה מקרי.
פרשנות

טעות ריבועית ממוצעת עם ערך אפס, משמעותה שהאומד חוזה את ערכו של הפרמטר האמיתי בדיוק מושלם. כלומר האומד אידיאלי.
ניתן להשוות בין מודלים סטטיסטיים שונים על-בסיס ערכי ה-MSE שלהם על-מנת להעריך את רמת הדיוק שבה הם מפרשים קבוצה נתונה של תצפיות. אומד חסר הטיה (הנשען על מודל סטטיסטי כלשהו) עם שונות מזערית ביחס ליתר האומדים הקיימים יהיה האומד בעל התחזית הטובה ביותר, במובן זה שהוא ממזער את השונות. אומד כזה מכונה אומד חסר הטיה בעל שונות מינימלית (MVUE - Minimum Variance Unbiased Estimator).
שיטות לרגרסיה ליניארית מנסות להעריך את ה-MSE כחלק מהאנליזה שהן מבצעות, ומשתמשות ב-MSE המוערך על-מנת לקבוע את המובהקות הסטטיסטית של הגורמים הנמצאים בבחינה.
שימושים

MSE מזערי הוא קריטריון מרכזי בבחירת אומדים. מבין קבוצה של אומדים חסרי הטיה, מזעור ה-MSE שקול למזעור השונות, והאומד בעל השונות המזערית הוא ה-MVUE. עם זאת, ייתכן שלאומד מוטה יהיה MSE נמוך יותר מאשר לאומד חסר הטיה.
במודלים סטטיסטיים, ה-MSE, המייצג את הפער בין התצפיות עצמן לבין ערכי התצפיות שנחזו על ידי המודל, משמש לקביעת המידה שבה המודל מתאים לנתונים, וכן עוזר לקבוע האם ניתן להסיר משתנים מסבירים (ובכך לפשט את המודל) מבלי לפגוע באופן משמעותי ביכולת החיזוי של המודל.
חסרונות

בדומה לשונות, לטעות הריבועית הממוצעת יש חיסרון בכך שהיא נותנת משקל רב לתצפיות חריגות. דבר זה מתרחש בשל ההעלאה בריבוע של הסטיות, אשר נותנת משקל רב יותר לטעויות הגדולות. תכונה זו, שהיא בעייתית במקרים רבים, גרמה לחוקרים רבים לזנוח את הטעות הריבועית הממוצעת לטובת מדדים אחרים, כגון טעות מוחלטת ממוצעת או מדדים המבוססים על חציונים.
טונית מוארכת

| טונית מוארכת |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
משפחה:: קולייסיים
סוג:: Acanthocybium 
מין:: טונית מוארכת
שם מדעי
 Acanthocybium solandri ‏קיווייה, 1832

טונית מוארכת או וואהו (שם מדעי: Acanthocybium solandri) הוא מין של דג ממשפחת הקולייסיים שבקבוצת דמויי-מקרל, למרות שנראית כמו ברקודה. דג זה הוא היחידי בסוגו.
מאפיינים

אורכה של הטונית עד 2.5 מטר ומשקלה עד 80 ק"ג. מבנה גופה מוארך והיא בעלת רעמה על סנפיר הגב ובעלת גוף מוארך מפוספס בכחול-אפור אך רוב גופה כחול. הראש קטן ובעל לסתות ארוכות, שונה מהפה המעוגל של דגי הטונה. הטונית היא דג מהיר מאוד ויכולה להגיע למהירות 60 קמ"ש בצלילה ישרה.
היא טורפת הניזונה מדגים קטנים יותר ובעיקר מלהקות דגים קטנות. היא נודדת לבדה או עם כמה פרטים בחיפוש מזון והיא נפוצה בכל האוקיינוסים אך רק באזור הטרופי. היא מתרבה במים רדודים.
הערות שוליים

↑  טונית מוארכת באתר הרשימה האדומה של IUCN
טונית מוארכת שנידוגה סביב האנטילים ההולנדיים.
ויסאם אבו עלי

ויסאם אבו עלי (בדנית: Wessam Abou Ali, בערבית: وسام أبو علي, בתעתיק מדויק: וסאם אבו עלי; נולד ב-4 בינואר 1999 באולבורג שבדנמרק) הוא כדורגלן פלסטיני-דני המשחק בעמדת החלוץ בקבוצת אל-אהלי קהיר מליגת העל המצרית ובנבחרת פלסטין.
קריירת מועדונים

אבו עלי גדל במחלקות הנוער של B52/AFC ואולבורג בולדספילקלוב. ב-5 במרץ 2018 ערך את הופעת הבכורה שלו בקבוצה הבוגרת של אולבורג בולדספילקלוב, בתיקו 1-1 נגד הורסנס במסגרת בליגת העל הדנית לעונת 2017/2018. ב-22 באפריל הבקיע את שער הבכורה שלו במועדון, בתיקו 3-3 נגד מיטיולן במסגרת הליגה. בסך הכל ערך 30 הופעות ליגה במדי המועדון, בהן הבקיע שני שערים.
ב-23 באוגוסט 2019 הושאל אבו עלי עד לתום שנת 2019 לוונדסיסל מליגת המשנה הדנית. ב-5 בינואר 2020 הוארכה השאלתו עד לתום עונת 2019/2020. הוא ערך 22 הופעות ליגה במהלך תקופת ההשאלה, בהן הבקיע 11 שערים.
ב-9 בספטמבר 2020 חתם אבו עלי על חוזה לארבע שנים וחצי, עד לתום שנת 2024, בסילקבור מליגת המשנה הדנית. הוא ערך 13 הופעות ליגה במדי המועדון, בהן הבקיע שלושה שערים.
ב-1 בספטמבר 2021 חזר אבו עלי לוונדסיסל מליגת המשנה הדנית, וחתם על חוזה לארבע שנים במועדון. הוא ערך 41 הופעות ליגה במדי המועדון, בהן הבקיע 14 שערים.
ב-13 ביולי 2023 חתם אבו עלי על חוזה לארבע שנים וחצי בסיריוס מליגת העל השוודית. הוא ערך 16 הופעות ליגה במדי המועדון, בהן הבקיע עשרה שערים.
ב-11 בינואר 2024 חתם אבו עלי על חוזה לארבע שנים וחצי באל-אהלי קהיר מליגת העל המצרית. הוא זכה עם המועדון בליגת האלופות האפריקאית ובאליפות מצרים, כאשר בליגה הבקיע 18 שערים ב-19 הופעות וזכה בתואר מלך השערים של הליגה לעונת 2023/2024.
קריירה בינלאומית

אבו עלי נולד בדנמרק למשפחה ממוצא פלסטיני. הוא שיחק בנבחרות הצעירות של דנמרק. ב-27 במרץ 2024 הודיעה התאחדות הכדורגל הפלסטינית כי פיפ"א אישרה לאבו עלי לייצג את נבחרת פלסטין.
ב-6 ביוני 2024 ערך אבו עלי את הופעת הבכורה שלו בנבחרת פלסטין, בתיקו 0-0 נגד נבחרת לבנון במסגרת מוקדמות מונדיאל 2026. ב-10 בספטמבר הבקיע את שער הבכורה שלו בנבחרת, בהפסד 3-1 לנבחרת ירדן במסגרת מוקדמות מונדיאל 2026.